Ibrohim Muhammad Xalil. Ibrohim Muhammad Xalil (15 asr) – xurosonlik turkigoʻy shoir va amirzoda, Muhammad Xalilning oʻgʻli. Uning nomi “Majolis un-nafois”ning beshinchi majlisida tilga olinadi. Alisher Navoiy uning yaxshi nazmiy taʼbi borligi, odobli va hurmatga sazovor yigit ekanligini aytib, quyidagi matlaʼsini keltiradi: Koʻrub agʻyorni filhol ilik koʻksumgakim, urdum, Emas taʼzim uchun, xanjarlari zaxmini yoshurdum.